CELEX: 62009TN0342
Language: sk
Date: 2009-08-28 00:00:00
Title: Vec T-342/09: Žaloba podaná 28. augusta 2009 — Bard/ÚHVT — Braun Melsungen (PERFIX)

24.10.2009   
            
            
               SK
            
            
               Úradný vestník Európskej únie
            
            
               C 256/33
            
         Žaloba podaná 28. augusta 2009 — Bard/ÚHVT — Braun Melsungen (PERFIX)
   (Vec T-342/09)
   2009/C 256/60
   Jazyk žaloby: angličtina
   
      Účastníci konania
   
   
      Žalobkyňa: C. R. Bard, Inc. (Murray Hill, Spojené štáty) (v zastúpení: A. Bryson, barrister, O. Bray, A. Hobson a G. Warren, solicitors)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: B. Braun Melsungen AG (Melsungen, Nemecko)
   
      Návrhy žalobkyne
   
   
               —
            
            
               zrušiť rozhodnutie piateho odvolacieho senátu Úradu pre harmonizáciu vnútorného trhu (ochranné známky a vzory) zo 4. júna 2009 vo veci R 1577/2007-5 a
            
         
               —
            
            
               zaviazať žalovaného a/alebo ďalšieho účastníka konania pred odvolacím senátom na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „PERFIX“ pre tovary v triede 10.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: nemecká slovná ochranná známka „PERIFIX“ pre tovary v triede 10; medzinárodná slovná ochranná známka „PERIFIX“ pre tovary v triede 10.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady 40/94 (ktorý bol zmenený na článok 8 ods. 1 písm. b) nariadenia Rady 207/2009), keď odvolací senát nesprávne rozhodol, že medzi dotknutými ochrannými známkami existovala pravdepodobnosť zámeny.